CELEX: 22004D0177
Language: sk
Date: 2004-12-03 00:00:00
Title: Rozhodnutie Spoločného výboru EHP č. 177/2004 z 3. decembra 2004, ktorým sa mení a dopĺňa protokol 3 k Dohode o EHP, pokiaľ ide o produkty uvedené v článku 8 ods. 3 písm. b) dohody a protokol 4 k Dohode o EHP o pravidlách pôvodu

26.5.2005   
            
            
               SK
            
            
               Úradný vestník Európskej únie
            
            
               L 133/33
            
         
      ROZHODNUTIE SPOLOČNÉHO VÝBORU EHP
   
   č. 177/2004
   z 3. decembra 2004,
   ktorým sa mení a dopĺňa protokol 3 k Dohode o EHP, pokiaľ ide o produkty uvedené v článku 8 ods. 3 písm. b) dohody a protokol 4 k Dohode o EHP o pravidlách pôvodu
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Protokol 3 k dohode bol zmenený a doplnený rozhodnutím Spoločného výboru EHP č. 138/2004 z 29. októbra 2004 (1).
            
         
               (2)
            
            
               Protokol 4 k dohode bol zmenený a doplnený rozhodnutím Spoločného výboru EHP č. 38/2003 zo 14. marca 2003 (2).
            
         
               (3)
            
            
               Rozhodnutie Spoločného výboru EHP č. 140/2001 z 23. novembra 2001 (3) stanovuje, pokiaľ ide o protokol 3 k dohode, predĺženie prechodného obdobia pre Lichtenštajnsko do 1. januára 2005.
            
         
               (4)
            
            
               Rozhodnutie Spoločného výboru EHP č. 38/2003 zo 14. marca 2003 stanovuje, pokiaľ ide o protokol 4 k dohode, predĺženie prechodného obdobia pre Lichtenštajnsko do 1. januára 2005.
            
         
               (5)
            
            
               Na základe colnej zmluvy z 29. marca 1923 tvoria Lichtenštajnské kniežatstvo a Švajčiarska konfederácia colnú úniu.
            
         
               (6)
            
            
               Dohoda medzi Európskym hospodárskym spoločenstvom a Švajčiarskou konfederáciou z 22. júla 1972 (4) bola prostredníctvom doplnkovej dohody o platnosti dohody medzi Európskym hospodárskym spoločenstvom a Švajčiarskou konfederáciou z 22. júla 1972 (5) pre Lichtenštajnské kniežatstvo rozšírená na Lichtenštajnsko.
            
         
               (7)
            
            
               Dňa 26. októbra 2004 bola podpísaná dohoda medzi Európskym spoločenstvom a Švajčiarskou konfederáciou, ktorou sa zmenila a doplnila dohoda medzi Európskym hospodárskym spoločenstvom a Švajčiarskou konfederáciou z 22. júla 1972, pokiaľ ide o ustanovenia týkajúce sa spracovaných poľnohospodárskych produktov („pozmeňujúca dohoda“), najmä protokol č. 2 k dohode Európskym hospodárskym spoločenstvom a Švajčiarskou konfederáciou z 22. júla 1972.
            
         
               (8)
            
            
               Článok 4 ods. 2 pozmeňujúcej dohody stanovuje, že dohoda medzi Európskym spoločenstvom a Švajčiarskou konfederáciou platí aj pre územie Lichtenštajnského kniežatstva, pokiaľ tvorí colnú úniu so Švajčiarskom.
            
         
               (9)
            
            
               Príloha 2 k pozmeňujúcej dohode nahrádza protokol č. 2 k dohode medzi Európskym hospodárskym spoločenstvom a Švajčiarskou konfederáciou z 22. júla 1972 novým protokolom č. 2.
            
         
               (10)
            
            
               Článok 1 ods. 3 nového protokolu 2 k dohode medzi Európskym hospodárskym spoločenstvom a Švajčiarskou konfederáciou z 22. júla 1972 predpokladá, že ustanovenia tohto protokolu sa primerane uplatňujú aj na Lichtenštajnsko, keďže Lichtenštajnsko je vyňaté z uplatňovania protokolu 3 k dohode.
            
         
               (11)
            
            
               Na základe uvedeného je vhodné zmeniť prechodné obdobie, počas ktorého sa protokol 3 k dohode neuplatňuje na Lichtenštajnsko, na trvalé dojednanie a vylúčiť Lichtenštajnsko z uplatňovania ustanovení protokolu 3.
            
         
               (12)
            
            
               To isté opatrenie je potrebné uplatniť, pokiaľ ide o výnimku z uplatňovania článku 2 ods. 2 protokolu 4 k dohode na Lichtenštajnsko,
            
         ROZHODOL TAKTO:
   Článok 1
   V článku 1 ods. 2 protokolu 3 k dohode a článku 2 ods. 2 protokolu 4 k dohode sa zrušujú slová „do 1. januára 2005“.
   Článok 2
   Toto rozhodnutie nadobúda účinnosť 4. decembra 2004, ak sa Spoločnému výboru EHP zaslali všetky oznámenia podľa článku 103 ods. 1 k dohode (6).
   Uplatňuje sa od 1. januára 2005.
   Článok 3
   Toto rozhodnutie sa uverejní v oddiele EHP a dodatku EHP k Úradnému vestníku Európskej únie.
   
      V Bruseli 3. decembra 2004
      
         
            Za Spoločný výbor EHP
         
         
            predseda
         
         Kjartan JÓHANNSSON
         
      
   
   
      (1)  Ú. v. EÚ L 342, 18.11.2004, s. 30.
   
      (2)  Ú. v. EÚ L 137, 5.6.2003, s. 46.
   
      (3)  Ú. v. ES L 22, 24.1.2002, s. 34.
   
      (4)  Ú. v. ES L 300, 31.12.1972, s. 189.
   
      (5)  Ú. v. ES L 300, 31.12.1972, s. 281.
   
      (6)  Nie sú uvedené žiadne ústavné požiadavky.